Source: http://www.viatavalcii.ro/component/k2/itemlist/date/2017/9/11
Timestamp: 2017-11-24 16:55:55+00:00

Document:
Articole publicate Luni, 11 Septembrie 2017 - Viața Vâlcii - Știrile din Vâlcea
Luni, 11 Septembrie 2017 21:26
Luni, 11 Septembrie 2017 21:25
Luni, 11 Septembrie 2017 21:23
V-o spun repede ca să nu uit: ştiaţi că sunteţi supuşii guvernului României oriunde v-aţi afla? Ei, dacă n-o ştiaţi să ştiţi de azi încolo că prin Ordonanţa de Guvern nr. 30 de anul ăsta veţi fi amendaţi pe bune de la întâi ianuarie dacă sunteţi plecaţi din ţară mai mult de şase luni şi nu anunţaţi fiscul de asta.... Vă întrebaţi de ce, nu? Simplu, ăştia îşi imaginează că nu staţi degeaba pe unde umblaţi prin lume, că mai şi câştigaţi ceva şi pe câştigul ăsta trebuie să plătiţi impozit, chit că statul român, pardon Guvernul Dragnea - Tudose, nu face nimic pentru voi, doar vă duce grija să nu vă piardă de la …impozite. Ba, face, îmi cer iertare, trimite pe la misiunile de afară nişte beliţi de-ai lor, cu salarii barosane, pe care-i doare undeva dacă te duci să le ceri sprijinul în într-o problemă anume… Atâta cinism n-aţi mai văzut, aşa este? Mai întâi au făcut praf economia/industria româneasca, şi-au umplut buzunarele din afacerea asta şi v-au împins să luaţi calea pribegiei ca să descopere că mai pot lua şi de acolo o piele de pe voi.... l Am primit raportul săptămânal de pe Facebook despre evoluţia accesărilor textelor publicate în Viata Vâlcii: surpriză, a crescut semnificativ numărul celor care ne citesc, cu câteva mii bune, ceea ce nu se prea întâmpla în urmă cu două săptămâni. Ştiu cauza, dar nu vreau să mă laud, oricum ne-am propus să nu trăim cu audienţă din accidentele de maşini, sinucideri şi alte chestii de genul ăsta, crime şi infracţiuni administrative. Astea merg la fapt divers, le luăm direct de la poliţie, pe noi ne interesează chestiunile care ţin de viaţa curentă, de cum îşi fac treaba aleşii neamului, căutăm răspunsuri la aceleaşi întrebări care vă frământă şi pe voi, poate le găsim împreună! l Dacă tot o zisei pe asta cu întrebările şi răspunsurile sugerate de realitatea prin care trecem vreau să spun una foarte tare, o poveste care dă de mâncare la toată presa din Vâlcea. l În urmă cu 13, 14, poate chiar 15 ani, într-o dimineaţă îmi citeam ziarul pe care-l făcusem cu o zi înainte şi am descoperit că pusesem pe firmament cum că Viata Vâlcii este un organ independent al judeţului Vâlcea... l Pe vremea aia chiar aveam o problemă, ziariştii mei plecau de la şedinţa de dimineaţă pe care o făceam ca să proiectăm ziua de lucru şi se opreau fix la OK! l Pe aici treceau în fiecare zi toţi boşii de prin judeţ, să-şi bea şpriţul şi cafeaua (poate o fac şi acum), iar ziariştii stăteau la mica ciupeală cu ei: o cafea, o informaţie, o promisiune şi gata, se încheia ziua de lucru.... Ăştia nici nu ştiau pe unde naiba vine comuna primarului cu care stătuseră de vorba în ziua aia... l Ca să sparg obiceiul ăsta le-am dat sarcina să ia comună cu comună şi să obţină acel impact cu realitatea care să-i facă să se numească ziarişti.... l Am studiat şi problema oficializării relaţiei cu acele instituţii, care aveau nevoie curentă de servicii de presă şi publicitate, dar care-i costa prea mult pe acei primari, ba, mai mult decât atât, se simţea nevoia cuplării lor şi al instituţiilor în fruntea cărora se găseau cu problemele curente ale judeţului... Am calculat totul şi am găsit linia corectă de colaborare... Ce s-a întâmplat după? Nu e greu de presupus, dar aş prefera să vă povestesc mâine mai pe larg, pentru că am trecut prin câteva situaţii absolut de menţionat în cartea recordurilor... Înainte de asta e bine să ştiţi că toţi consumatorii (ziarişti) de şpriţuri de la OK m-au înjurat o vreme, iar după aceea au descoperit că se poate trăi dacă merg în judeţ, deşi nu aveau nimic de oferit... Unii dintre ei n-au nici acum, decât poate, dacă asta se poate numi presă, contul lor de pe Facebook!
Am primit în căsuţa ziarului de pe net această poză şi comentariul, foarte măgulitor la adresa primarului Constantin Neagoe, care – acum am aflat, dacă nu ştiaţi, în decembrie anul trecut a dat un sprijin remarcabil PSD-ului, ca să câştige alegerile în Ioneşti! În fine, gestul deputatului Neaţă este foarte drăguţ şi sperăm că se pliază şi dumnealui, chiar în spatele acestor afirmaţii pe care le face aici şi deschide, dacă se poate, nişte căi de rezolvare a problemelor cetăţeneşti din zonă prin legiferări în stare să fluidizeze accesul la fondurile pentru dezvoltare… Mai degrabă, la Toamna merelor, îl întrebam pe primarul Neagoe dacă mai sunt livezi de meri în Ioneşti, cum erau pe vremuri şi dacă acestea ar putea să fie reînfiinţate, cum stă comuna cu agricultura şi cu asistenţa de specialitate pentru obţinerea de performanţă, dacă se poate trăi la ţară, adică la Ioneşti, din agricultură… Sunt absolut sigur că data viitoare cetăţenii din Ioneşti îl vor întreba pe primar ce a făcut deputatul pentru ei – şi nu numai din Ioneşti, ca să precizez şi pentru ceilalţi care l-au sprijinit – fiind foarte posibil să deconteze chiar el şi răspunsul pozitiv, dar şi pe cel negativ!
Luni, 11 Septembrie 2017 21:20
Un singur jurist a fost acceptat în Baroul de Avocaţi Vâlcea!
Ştiţi că s-a încheiat concursul de admitere în stagiatură la barourile de avocaţi din România şi că judeţul Vâlcea stă foarte prost la acest capitol? Numai un singur candidat din cei opt (sperăm să fi numărat bine pe listele unde i-am identificat din cei 3.092 înscrişi!) a fost declarat admis. Numele acestuia este Badea George Cristian! Ceilalţi şapte înscrişi la concurs şi declaraţi respinşi se regăsesc pe site-ul profesional AVOCATURA, unde cei curioşi trebuie să piardă ceva timp până îi identifică. Printre judeţele cu o slabă listă se numără şi vecinul din vest - Gorj, iar pe primul loc se situează, evident, Bucureştiul, urmat de Cluj, Timişoara şi Iaşi. N-am făcut şi clasamentul procentual, dar la numărul de respinşi pe primul loc se află tot Bucureştiul…. Spre deosebire de anul trecut, când au fost admişi la stagiatură peste şase sute de tineri jurişti, anul acesta s-au calificat puţin peste cinci sute, cu o sută mai puţin, cu alte cuvinte! După cum se observă concurenţa este foarte mare şi la admiterea în avocatură, examenele fiind din ce în ce mai grele. Anul acesta, după cum ne informează sit-ul citat deja, examenul de admitere în stagiatură a fost practic tranşat de proba de la dreptul civil şi cea de la dreptul procesual civil!
Luni, 11 Septembrie 2017 21:18
Handbal feminin, Liga Florilor HCM a pierdut clar derby-ul Olteniei
- elevele lui Relu Roşca au fost dominate cu autoritate de SCM Craiova şi au cedat la patru goluri diferenţă
- echipa noastră este pe penultimul loc al clasamentului
Sala Sporturilor Traian, spectatori 1000
HCM: Blazek, Razum – Gavrilă 1, Băcăoanu 3, Vasileuskaya 5, Glibko 6, Florică 1, Stoicănescu 1, Vukcevic 2, Khouili, Adespii 3, Badea 2, M. Lopez, Beleska, Krnic
SCM: Dumanska, Stanciu – Pricopi 4, Klikovac 3, Vizitiu 2, Zamfir 9, Ţîcu 5, Nikolic 4, Trifunovic, Ardean 1, Tudor, Rădoi, Popescu, Stoican
Totul a fost bine pentru HCM Râmnicu Vâlcea înainte de startul campionatului, achiziţii multe, lot cu zece straniere, un tehnician experimentat care mai antrenase pe Oltchim, pe CSM Bucureşti şi la loturile naţionale. Prezentarea lotului făcută profesionist, echipă cu toate condiţiile necesare pentru performanţă şi un obiectiv realist - participarea în ediţia viitoare a cupelor europene. Nu s-a organizat un cantonament centralizat ci s-a mizat pe multe meciuri amicale pentru ca New HCM să punctele la capitolul omogenitate. Nu s-a reuşit, însă, echipa noastră a avut ghinion la tragerea la sorţi a turului de campionat şi a jucat în primele două etape contra a două formaţii solide. Din păcate, în ambele dispute s-au înregistrat înfrângeri contra a două contracandidate la un loc european - Corona Braşov şi SCM Craiova. Urmează alte două meciuri dificile, în deplasare cu CSM Bistriţa şi Dunărea Brăila. Vâlcencele au şanse reale să câştige şase puncte din şase, în caz contrar obiectivul părând compromis încă din start.
Craiova, mai bună din primul până în minutul 60
După înfrângerea la limită de la Braşov, toţi iubitorii handbalului din Râmnicu Vâlcea sperau la primul succes, în faţa unei echipe puternice dar nicidecum imbatabile, SCM Craiova. Linia de 9 metri a oaspeţilor a fost decisivă în primele 30 de minute, Zamfir, golghetera craiovencelor din sezonul trecut, a primit două ajutoare de valoare, Patricia Vizitiu, plecată taman de la Vâlcea şi Andreea Pricopi. Tot Zamfir a fost principala gură de foc dar şi celelalte două au suplinit-o când a fost cazul. Vâlcea a marcat prima, apoi a ţinut aproape de oaspete aproape o jumătate de repriză. În minutul 15 însă, SCM avea patru goluri avans, 8-4. Nu era nimic pierdut chiar dacă patru era şi handicapul de la pauză, 15-11. De menţionat este că elevele lui Relu Roşca nu reuşiseră nici măcar un gol pe contraatac în timp ce 11 din cele 15 goluri ale grupării din Bănie erau marcate de handbalistele de la 9 metri. De asemenea, trebuie remarcat faptul că opt minute HCM a jucat în superioritate numerică, dar a reuşit să înscrie un singur gol, oaspetele punctând de trei ori în această perioadă.
N-am contat în repriza a doua
Am sperat într-o revenire în partea a doua a întâlnirii, una posibilă având în vedere valoarea apropiată acelor două combatante. Nu a fost să fie, însă. Craiova a dominat cu autoritate şi echipa noastră a reuşit doar să se apropie la trei goluri, în primele minute de la reluare. Dacă în prima repriză diferenţa a fost făcută de interi, de această dată poarta a fost decisivă. Portăriţele de la HCM au avut intervenţii reuşite sporadice în timp ce Dumanska a reuşit să salveze zece goluri ca şi făcute. În aceste condiţii, în ciuda sprijinului din tribune, nu s-a mai pus problema învingătoarei şi cu zece minute înainte de final era 25-18 pentru craiovence. Din acel moment, tehnicianul SCM-ului, Bogdan Burcea, a considerat că trebuie să ruleze întreg lotul de pe foaia de joc şi echipa noastră a evitat o înfrângere ruşinoasă. S-a terminat 24-28, rezultat conform cu realitatea din teren. De la HCM o putem remarca doar pe Glibko, autoare a şase goluri, restul din cele 11 achiziţii având doar momente bune în meci.
Victorie obligatorie la Bistriţa
În runda viitoare HCM joacă pe terenul unei echipe imprevizibile, CSM Bistriţa. Ardelencele vor juca primul meci pe propriul teren în acest sezon după ce au cedat la şase goluri la Craiova şi au învins la limită la Brăila, pe Dunărea. Pentru echipa noastră victoria este una obligatorie. HCM este pe penultimul loc în claament şi ar putea ajunge ultima în cazul unui nou insucces. În mod normal, calculele hârtiei le dau pe vâlcence ca mari favorite care ar putea să înceapă urcuşul spre partea superioară a ierarhiei din Liga Florilor.
Surprize la Brăila şi Galaţi
SCM Craiova este pe primul loc al clasamentului dar numai până miercuri seara, atunci când CSM Bucureşti joacă pe propriul teren în faţa moldovencelor de la CSM Roman, meci în care campioanele nu pot avea mari probleme. Pe poziţia secundă este Corona Braşov, echipă care a învins greu în deplasare pe CSM Slatina. Surprizele etapei s-au înregistrat la Galaţi, acolo unde s-a impus la Slobozia şi la Brăila, de unde Bistriţa a plecat cu toate cele trei puncte puse în joc.
HC Dunărea Brăila - CSM Bistriţa 30-31
CSM Slatina - ASC Corona 2010 Braşov 22-25
Universitatea Cluj Napoca - CS Rapid USL Metrou Bucureşti 37-29
HC Zalău - CS Măgura Cisnădie 28-27
CSU Danubius Galaţi - CSM Unirea Slobozia 20-21
CSM Bucureşti - CSM Roman - se joacă miercuri
HCM Rm. Vâlcea - SCM Craiova 24-28
1. Corona Braşov 2 2 0 0 48-44 6
2. SCM Craiova 2 2 0 0 53-43 6
3. CSM Bucureşti 1 1 0 0 37-29 3
4. U Cluj 2 1 0 1 61-57 3
5. CSM Roman 1 1 0 0 26-23 3
6. Măgura Cisnădie 2 1 0 1 55-52 3
7. Danubius Galaţi 2 1 0 1 35-35 3
8. HC Zalău 2 1 0 1 51-53 3
9. CSM Bistriţa 2 1 0 1 50-55 3
10. Rapid Bucureţti 2 1 0 1 57-62 3
11. Unirea Slobozia 2 1 0 1 59-57 3
12. Dunărea Brăila 2 0 0 2 44-46 0
13. HCM Rm. Vâlcea 2 0 0 2 46-51 0
14. CSM Slatina 2 0 0 2 47-53 0
CSM Roman - CSU Danubius Galaţi
CS Rapid USL Metrou Bucureşti - HC Zalău
ASC Corona 2010 Braşov - Universitatea Cluj Napoca
CSM Bistriţa - HCM Rm. Vâlcea
Pentru HCM au marcat în această ediţie de campionat: Florica – 1; Glibko – 9; Adespii – 5; Băcăoanu – 5; Vasileuskaya 5; Krnic – 2; Lopez – 2; Vukcevic 2; Badea 2; Khouildi – 1; Stoicănescu 1; Gavrilă 1
Luni, 11 Septembrie 2017 21:17
Elisei, lideră a oaspeţilor
Chiar dacă a marcat un singur gol pe parcursul celor 60 de minute ale întâlnirii, Valentina Ardean - Elisei a fost şi de această dată lidera din teren a craiovencelor. Fosta extremă a Oltchimului a fost primită cu simpatie în Sala Sporturilor Traian, fiind aplaudată în permanenţă.
Luni, 11 Septembrie 2017 21:15
Două galerii pentru HCM
Pentru prima dată în ultimii patru ani, la Sala Polivalentă Traian a fost prezentă şi galeria fostei echipe Oltchim, Brigada Noastră. În aceste condiţii, elevele lui Relu Roşca au fost încurajate de două galerii şi senzaţia a fost una cel puţin ciudată. Interesant este dacă cele două grupări de suporteri se vor reuni la meciurile viitoare sau vor alege să încurajeze echipa tot separat.
”Îmi pare rău pentru public”
Tehnicianul principal al echipei HCM Râmnicu Vâlcea, Aurelian Roşca, a explicat la final de ce s-au impus craiovencele în Sala Sporturilor Traian: ”Nu am făcut faza de apărare foarte bine, cred că şi poarta a rămas puţin datoare. Ne-am creat ocazii pe care prea uşor le-am ratat, iar Craiova este mult mai omogenă şi mai puternică, nu a greşit şi a valorificat erorile noastre. La începutul jocului, nu am fructificat aruncările de la 7 metri, apoi le-am permis să se distanţeze, tot timpul am încercat să revenim, dar nu am reuşit. Când puteam reintra în joc, am avut câteva pase greşite, care au cântărit. Îmi pare rău pentru publicul care a venit azi la sală, l-am simţit aproape de noi şi am fi vrut să facem un joc mult mai exact şi mai bun”.
Luni, 11 Septembrie 2017 21:14
Într-o veselie generală, ieri a început şcoala!
Luni, 11 septembrie 2017, s-a deschis noul an de învăţământ 2017-2018. În judeţul Vâlcea, şcolile şi liceele, îmbrăcate în haine de sărbătoare, chiar dacă unele aflate în modernizare, şi-au primit elevii. Multe buchete de flori, copii emoţionaţi, frumos îmbrăcaţi în uniformă, care au trecut pentru prima dată pe porţile unei şcoli, elevi gălăgioşi şi nerăbdători să-şi revadă colegii, profesori, învăţători, liceeni în haine noi şi mulţi părinţi emoţionaţi cu ochii pe odraslele lor. Cadrele didactice şi directorii de şcoală şi-au aşteptat, la rândul lor, elevii cu nerăbdare, cu clase renovate şi lucrurile puse la punct pentru a se începe noul an şcolar în condiţii optime. De altfel, şi de această dată, oficialităţile au participat la festivitatea de deschidere a noului an de învăţământ.
Am mers şi noi la câteva unităţi de învăţământ din Râmnic pentru a participa la festivităţile de deschidere a noului an şcolar. Prima vizită am efectuat-o la Şcoala Gimnazială nr. 10, care şi-a deschis porţile pentru întâmpinarea elevilor şi părinţilor, veniţi în număr foarte mare. Directorul Şcolii Gimnaziale nr. 10, Adriana Statie, le-a urat tuturor celor prezenţi bun venit la început de an şcolar. La festivitatea de deschidere au fost prezenţi Constantin Rădulescu –preşedintele Consiliului Judeţean Vâlcea, Carmen Maria Preda –viceprimarul Râmnicului, inspectorul şcolar Gabriela Ionescu, dar şi elevii Ioana Jianu şi Mihai Oprea, care au luat nota zece la examenul de evaluare naţională din acest an. Directorul Adriana Statie a mulţumit autorităţilor locale pentru sprijinul acordat în ceea ce priveşte modernizarea şcolii, pentru ca elevii şi cadrele didactice să îşi desfăşoară activitatea în condiţii excelente. „Mă bucur să mă aflu astăzi în mijlocul dumneavoastră pentru a marca împreună debutul unui nou an şcolar, aici, la una dintre cele mai importante unităţi de învăţământ vâlcene. Ca de fiecare dată la deschidere, Primăria Râmnicu Vâlcea a încercat şi cred că a şi reuşit să îi bucure deopotrivă pe elevi şi profesori cu săli de curs şi de sport modernizate şi dotate cu tehnologie educaţională de ultimă generaţie. Conducerea Primăriei Râmnicul Vâlcea a fost şi va fi alături de toţi cei implicaţi în activitatea didactică din oraşul nostru. Împreună ne dorim să construim un sistem educaţional solid pentru elevii de astăzi, viitori adulţi şi cetăţeni responsabili de mâine ai Râmnicului. Personal sunt mândră să văd că eforturile conducerii primăriei de înnoire a tuturor şcolilor şi liceelor din Râmnicu Vâlcea nu au fost în zadar. Dumneavoastră, aici, la Şcoala Gimnazială nr. 10, aţi avut rezultate de excepţie la examenul de evaluare naţională, doi elevi obţinând nota maximă. Aceste rezultate nu ar fi fost posibile fără munca şi dăruirea elevilor şi dascălilor deopotrivă (…)”, a spus Carmen Maria Preda, viceprimarul Râmnicului
Şcoala cu Ceas şi Colegiul Lahovari şi-au deschis porţile
Un alt popas l-am făcut la Şcoala Gimnazială „Take Ionescu”, unde am văzut aceleaşi emoţii ale copiilor şi părinţilor, dar şi a cadrelor didactice, aceeaşi forfotă şi agitaţie ca peste tot. Am stat de vorbă cu directorul Şcolii „Take Ionescu” , Florina Soare, care ne-a vorbit despre perspectivele şi obiectivele pentru noul an şcolar. „Este un nou început de an şcolar. Este şi un început altfel, pentru că Şcoala Take Ionescu şi-a primit elevii în haine noi. La noi, în şcoală, s-au efectuat ample lucrări de modernizare. De altfel, acest lucru s-a realizat datorită spiritului domnului primar, care a înţeles că o societate nu poate evolua fără educaţie şi Şcoala Take Ionescu, alături de multe alte şcoli din oraşul nostru, a beneficiat de modernizări. Îmi doresc ca acest an şcolar să fie pentru cadrele didactice, pentru elevii şi părinţii din această şcoală, măcar ca anul anterior. De ce spun acest lucru? Pentru că toată lumea ştie faptul că la finalul clasei a VIII-a, elevii şcolii noastre au obţinut nişte performanţe şcolare deosebite. La nivel de judeţ au fost 10 copii care au luat la Evaluarea Naţională nota 10, însă şapte dintre ei sunt de la „Take Ionescu. Îmi doresc să repetăm şi chiar să îmbunătăţim performanţele anterioare”, ne-a spus directorul Florina Soare. Concret, la Evaluarea Naţională, la Şcoala Take Ionescu, 7 elevi au luat nota 10, 60 de copii – între 9.00 şi 9.90, 29 între 8.00 şi 8.99 şi 18 elevi au luat note cuprinse între 7.00 şi 7.99. La Colegiul Naţional „Alexandru Lahovari”, festivitatea de deschidere a noului an şcolar a început la ora 9.30. La eveniment au fost prezenţi primarul Mircia Gutău, Adina Dobrete din partea ISJ Vâlcea, Isabella Ioniţă –directorul Colegiului Naţional „Alexandru Lahovari”, profesori, elevi, dar şi părinţi veniţi în număr foarte mare. Aici, cei mari schimbau impresii şi povesteau despre ceea ce au făcut în vacanţă. Directorul Colegiului Naţional „Alexandru Lahovari”, Isabella Ioniţă, le-a urat tuturor celor prezenţi bun venit la început de an şcolar. Un moment emoţionant a a avut loc când primarul Mircia Gutău a amintit de regretatul profesor Constantin Drugan, cel care a fost foarte mulţi ani directorul acestui prestigios colegiu vâlcean. Domnia sa a spus că trebuie aduse mulţumiri cadrelor didactice de la Colegiul „Alexandru Lahovari” pentru performanţele obţinute de această unitate de învăţământ, dar trebuie să îl amintim şi să îi aducem mulţumiri şi regretatului prof. Constantin Drugan care a contribuit esenţial pentru ca prestigiul acestui colegiu să se ridice la nivel naţional.
Emoţii şi la Liceul Tehnologic Henri Coandă
Emoţii mari şi în rândul elevilor de la Liceul Tehnologic „Henri Coandă” din Râmnicu Vâlcea. „Un cuvânt special ,,de bun venit” îl adresez bobocilor din clasele a IX-a de liceu şi profesională. Privindu-i observ emoţiile, temerile sau incertitudinile care sunt fireşti atât pentru copii cât şi pentru părinţi. Şi elevii claselor a XII-a liceu şi a XI-a profesională, trăiesc emoţia unui an şcolar plin de provocări – Examenul de Bacalaureat şi Examenul de certificare a calificării profesionale. Aş dori să amintesc rezultatele remarcabile ale foştilor lor colegi din promoţia anterioară care la Examenul de certificare a calificării profesionale au obţinut o promovabilitate de 98%. Pentru voi dragi copii, cel mai important lucru în viaţă este şcoala. Dacă învăţaţi, daţi sens eforturilor părinţilor voştri şi eforturilor noastre, îi faceţi fericiţi, deveniţi voi înşivă Oameni. Şcoala este frumoasă şi curată. Avem un corp profesoral bine pregătit, animat de dragoste pentru profesie şi pentru copii, aş putea spune că aveţi tot ce este necesar pentru un învăţământ de bună calitate”, a spus directorul Liceului Tehnic „Henri Coandă”, Daniel Rizea, la început de un an şcolar.

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 

CSM 
 CSM 
 CSM 
 CSM 
 CSM 
 CSM 

CSM 

CSM